Константин Величков
XXI. Час чародеен…

chitanka.info

Час чародеен. Песен затрептява

кат химна сладка в нощни глъбини.

Кат лебед птица ладья малка плава

на лунний свет по спящите вълни.

Далек, между небето и земята,

трептят светила в смутния простор;

град тайнствен сякаш дига се в мъглата,

невиден нивга от човешки взор.

Къде, души влюбени, се стремите,

на ладията бяла с бързий бяг?

В градът ли там вълшебний на мечтите?

Летете, дорде трае нощний мрак,

дорде любовний плам гори в очите,

дорде не пръсне всичко дневний зрак!…

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.